21.11.17 Svein Andrésen
Norges Håndballforbund (NHF) ønsker å følge opp suksessen med håndballskole i skolenes ferier.
Fra 2018 er vi så heldige at vi får med oss REMA 1000 på laget!
I vinterferien 2018 kan barna i din klubb lære seg verdens morsomste ballspill. REMA 1000 og NHF driver i felleskap håndballskole for barn i alderen 6-11 år.
Håndballskolen er gjennomført i skolens vinter- og høstferie over hele landet. Tilbakemeldingene fra tidligere gjennomføringer viser at dette er en kjempesuksess for alle involverte.
NÅ har DIN klubb sjansen til å bli arrangør av
REMA 1000 Håndballskole!
Målgruppen for REMA 1000 Håndballskole er elever i barneskolen som skal være hjemme i ferien (fra 6 – 11 år). Dermed blir også skolefritidsordningen (SFO) og elevene en viktig målgruppe. Med REMA 1000 Håndballskole får disse barna et supert tilbud i sitt lokalmiljø og dere som lokal håndballklubb får en kjempesjanse til nyrekruttering!
Søknadsfrist fra klubb til REGION er 1. desember.
Innen 10.desember vil NHF gi tilbakemelding til regionen hvilke klubber som blir arrangører av REMA 1000 Håndballskole i vinterferien.
Arrangørklubb beholder hele deltageravgiften på maks kr 900,- (avgift for 5 dager, maks 500,- for 3 dager). Deltageravgiften er det klubben selv som påser blir betalt inn. I tillegg får deltagerne gratis t-skjorte og håndball og instruktørene får en t-skjorte.
Alle trenere får en retningsguide m/tips og råd for gjennomføring av håndballskolen.
REMA 1000 dekker utviklings- og markedsføringskostnader samt utstyr til arrangørklubbene.
Klubbene må ha minimum en håndballbane tilgjengelig og sette maksimalt antall barn på 50 deltagere pr skole, minimum 10-15 totalt.
Klubben må kunne tilby barna en fullverdig og sunn lunsj hver dag som består av varer fra din lokale Rema 1000-butikk
Klubben må ha en e-postadresse som skal benyttes til spørsmål etc, og en hjemmeside som kan benyttes til markedsføring av Håndballskolen
Klubben må kunne dokumentere alle medieoppslag fra arrangementet og sende dette til klubbens region.
skjer via NHFs nettsider www.handball.no som er linket til REMA 1000 Håndballskoles felles påmeldingssystem, alle må meldes på her. Det er disse påmeldingene som er utgangspunktet for all utsendelse av utstyr. Innen utgangen av uke 6 sendes materiell fra REMA 1000 til klubben. Da må også klubbens nettsider være oppdatert med informasjon om klubbens arrangement av REMA 1000 Håndballskole i vinterferien.